Икономисти очертават два сценария след коронавирус кризатаПостепенно възстановяване на икономиките или втора вълна на вируса през есента ? Колко и как предизвиканата от коронавируса рецесия ще повлияе на икономиките по света и в България ? Грегорж Шилевич , регионален икономист на Кофас груп , очертава два сценария - процес на постепенно възстановяване на икономиките или втора вълна на вируса . Шилевич очерта прогнозите си на специален уебинар на тема „ Последиците от COVID - 19 върху икономиката “ . Според първия , базов сценарий , се очаква внимателно и постепенно съживяване на бизнеса от края на месец май нататък , а възстановяването ще дойде през третото и четвърто тримесечие на годината . При рисков сценарий обаче се очаква втора вълна на заразата през есента , което ще донесе допълнителни карантинни мерки , а това ще има доста по - дълъг негативен ефект върху бизнеса в световен мащаб . Съответно , възстановяването ще дойде доста по - бавно . „ Очакваме глобалната икономика да изпадне в рецесия през тази година . Тя ще бъде по - силна от това , което сме виждали в последното десетилетие . Големите икономики в Европа – Германия , Франция , Италия , Великобритания – ще отчитат дълбоки , дори двуцифрени спадове и това ще се отрази на икономиките на страните от Централна и Източна Европа . Много от тези държави имат големи ръстове на БВП през 2017 и 2018 г . През настоящата година ще станем свидетели на точно обратното – този показател ще спадне с около 5 , 8 % в страните Централна и Източна Европа “ , сподели Грегорж Шилевич . Един от най - пострадалите сектори се очаква да бъде автомобилният . Още преди появата на пандемията се наблюдава спад в продажбите в държави като Германия , Франция и Италия . През първото тримесечие на 2020 г . покупките на нови автомобили намаляват в Китай и САЩ , което вече влияе на пазара в световен мащаб . През второто тримесечие спадовете в Европа достигат повече от 70 % , което означава , че предстоят тежки месеци за сектора , а това ще се засегне всички бизнеси свързани с автомобилостроенето , включително и лизинговите компании . Според Шилевич , несъмнено пандемията ще повлияе върху повишаването на безработицата в голяма част от държавите в Централна и Източна Европа , като най - силно засегнати ще бъдат Румъния и Хърватия с над 10 % . Спадът на БВП се очаква да бъде най - голям в Словакия – 5 , 4 % през първото тримесечие , в сравнение с 3 , 3 % общо за ЕС . Според последните данни от Кофас , за първото тримесечие България отчита увеличение на БВП с 0 , 3 % , като основен засегнат е секторът на услугите със спад над 30 % . Производствения сектор регистрира спад от 7 % , а след него следват и продажбите на дребно , промишлеността и потребителските стоки . Едни от последните места страната ни заема по готовността за отговор на здравната система в подобни кризисни ситуации , като над 8 % от БВП са разходите ни за здравеопазване .